open-index/open-wikipedia-markdown huggingface dataset:
Βασίλης Λάζαρης

Ο **Βασίλειος Λάζαρης** (1930-2019), ήταν Έλληνας εκπαιδευτικός, ιστορικός και συγγραφέας. Μεταξύ άλλων υπηρέτησε ως νομάρχης. Σημαντικότερο ίσως έργο του είναι η πεντάτομη "Πολιτική Ιστορία της Πάτρας" που εκδόθηκε την περίοδο 1986-1990 (και 2016 ο 5ος τόμος). Ο πατέρας του Κωνσταντίνος ήταν πρόεδρος του Συλλόγου Λευκαδίων Πάτρας.

## Βιογραφία
Γεννήθηκε στην Πάτρα και έκανε φιλολογικές σπουδές στο Πανεπιστήμιο της Αθήνας. Επί τρεις δεκαετίες εργάστηκε σε σχολεία της δευτεροβάθμιας εκπαίδευσης, όπου δίδαξε, με διακοπή την περίοδο της Χούντας, οπότε έμεινε εκτός εκπαίδευσης. Συνεργάστηκε με πολλές εφημερίδες και περιοδικά τα οποία φιλοξένησαν άρθρα του με ιστορικά, κοινωνικά και φιλοσοφικά θέματα.

Από το 1989 ως το 1990 υπηρέτησε ως διορισμένος Νομάρχης Αιτωλοακαρνανίας.

Απεβίωσε σε ηλικία 89 ετών στις 11 Μαΐου 2019 και κηδεύτηκε δύο ημέρες μετά από τον ιερό Ναό Αγίων Αγγέλων στο Πρώτο Δημοτικό Νεκροταφείο Πάτρας. Ήταν παντρεμένος με την Αικατερίνη Αθανασοπούλου και απέκτησαν τον Κωνσταντίνο και την Αγγελική.

## Βιβλιογραφία
* 1983 *Τέχνης σημεία* (μελέτη)
* 1986-1990 *Πολιτική ιστορία της Πάτρας* (τόμοι Α΄, Β΄, Γ΄, Δ΄), Αχαϊκές Εκδόσεις
* 1996 *Οι ρίζες του ελληνικού κομμουνιστικού κινήματος* (πραγματεία), Σύγχρονη Εποχή
* 1998 *Η τρίχρονη εποποιία του δημοκρατικού στρατού Ελλάδας*, Σύγχρονη Εποχή (επιμέλεια)
* 1998 *Ιστορία της πόλεως των Πατρών*, του Στέφ. Θωμόπουλου, σε τέταρτη έκδοση και σε δύο τόμους, Αχαϊκές εκδόσεις, (επιμέλεια)
* 2000 *Παναγιώτης Συνοδινός* (μονογραφία)
* 2001 *Σχεδίασμα περί της Ανεξιθρησκίας, του Ευγενίου Βουλγάρεως* (επιμέλεια)
* 2002 *Καποδιστριακή Πάτρα*, Περί Τεχνών
* 2003 *Η ιστορική πορεία του Εμπορικού Συλλόγου Πατρών "Ερμής"*
* 2003 *Ο λαός και η νεολαία της Πάτρας στον αγώνα κατά της χούντας*
* 2003-2006 *Μακρόνησος, ιστορικός τόπος*. Τόμοι 3 . Σύγχρονη Εποχή
* 2005 *Πάτρα, το πρόσωπο της πόλης*, Τοπίο (συλλογικό έργο, συμμετοχή)
* 2005-2012 Ημερολόγια 2005-2012» Εκδόσεις: Δημοτικής Κίνησης «Πάτρα Μπροστά»
* 2005 *Patra, the Face of the City*, Τοπίο (συλλογικό έργο, συμμετοχή)
* 2005 *Κολοκοτρώνης - Φαλέζ, Θεόδωρος, Πολιτικά κείμενα*, Σύγχρονη Εποχή (επιμέλεια)
* 2006 *Το λιμάνι της Πάτρας στο γύρισμα του 19ου αιώνα με τη βάση τα αρχεία Μανιάκ*. Έκδοση: Δημοτικής Βιβλιοθήκης Πατρών
* 2006 *Ο εμφύλιος πόλεμος στην Αχαΐα*, Σύγχρονη Εποχή
* 2008 *Voltaire, 1694-1778, Περί των διχονοιών των εν ταις εκκλησίαις της Πολωνίας*, Πουκαμισάς (επιμέλεια)
* 2006-2008 *Τα σωζόμενα πρακτικά του Δημοτικού Συμβουλίου της Πάτρας* σε τρεις τόμους
* 2010 *Κείμενα για το Νίκο Μπελογιάννη»*, Σύγχρονη Εποχή
* 2014 *Η Αχαΐα στην Κατοχή 1941 - 1944*, Διαπολιτισμός
* 2016 *Πολιτική ιστορία της Πάτρας* (τόμος Ε΄: *1950-1974*), Διαπολιτισμός

## Παραπομπές


Κατηγορία:Έλληνες ιστορικοί του 20ού αιώνα
Κατηγορία:Νομάρχες Αιτωλοακαρνανίας
Κατηγορία:Έλληνες εκπαιδευτικοί
Μαρκάτες (Αλβανία)

Οι **Μαρκάτες** (αλβανικά: Markat) είναι χωριό και πρώην δήμος στο Νομό Αυλώνα της νότιας Αλβανίας. Στη μεταρρύθμιση της τοπικής αυτοδιοίκησης του 2015, κατέστη υποδιαίρεση του δήμου Κονίσπολης. Ο πληθυσμός της απογραφής του 2011 ήταν 1.859. Η δημοτική μονάδα αποτελείται από τα χωριά Ντισάτι, Βέρβα, Σάλεσι, Μαρκάτες, Νινάτες και Γιάννιαρι και όλα τα χωριά κατοικούνται από μουσουλμάνους Τσάμηδες.

## Παραπομπές


Κατηγορία:Χωριά του νομού Αυλώνα
Παλαιοπόταμος Αιτωλοακαρνανίας

Ο **Παλαιοπόταμος** είναι μικρή μακρόστενη ακατοίκητη νησίδα στον Πατραϊκό κόλπο και στη Λιμνοθάλασσα Μεσολογγίου - Αιτωλικού με υψόμετρο 10 μέτρα. Αποτελεί το μέτωπο της θαλάσσιας περιοχής που ονομάζεται λιμνοθάλασσα Παλαιοποτάμου, μιας από τις έξι ενότητες που διαμορφώνουν τη λιμνοθάλασσα Μεσολογγίου - Αιτωλικού. Δυτικά της νησίδας είναι το Ιόνιο Πέλαγος και η νήσος Οξεία, νότια ο Πατραϊκός και ανατολικά η λιμνοθάλασσα Θολής με την οποία δεν συνδέεται θαλάσσια. Στη νοτιοδυτική πλευρά υπάρχει σειρά από μικρές παραλίες γνωστές ως **Σκρόφες** (ή Παλιοπόταμος), προσβάσιμες μέσω χωματόδρομου ενώ στην ανατολική και το εσωτερικό της υπάρχουν πρωτογενείς αμμοθίνες, που σχηματίστηκαν από άμμο που παρασύρθηκε από τους θαλάσσιους ανέμους. Το 1961 αναφέρεται ως οικισμός του δήμου Ιεράς Πόλεως Μεσολογγίου, ο οποίος το 1981 καταργήθηκε.

## Παραπομπές


Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Βουνό Αλβανίας

Το **Βουνό** (αλβανικά: *Vuno*) είναι χωριό στο δήμο Χειμάρρας, στο Νομό Αυλώνα, στην Αλβανία. Βρίσκεται κατά μήκος του δρόμου μεταξύ του δημοτικού κέντρου της Χειμάρρας και του χωριού Δρυμάδες στην Αλβανική Ριβιέρα.

## Φωτοθήκη

File:Vouno.jpg|Μαθητές και καθηγητές του ελληνικού σχολείου του Βουνού το 1909
File:Venetian Saint Mark Lion, photo taken in Vuno 1918.jpg|Ενετικό Λιοντάρι του Αγίου Μάρκου από τον Μεσαίωνα, φωτογραφία που τραβήχτηκε στο Βουνό το 1918
File:Lapidari.jpg|Το Μνημείο του Βουνού
File:Vuno_Albania_goatherd.jpg|Αιγοβοσκός στο βουνό
File:Jala_Beach_Vlora_Albania.jpg|Η παραλία Γιαλισκάρι δίπλα στο Βουνό


## Πρόσωπα
* Έντι Ράμα: πρωθυπουργός της Αλβανίας και ηγέτης του Σοσιαλιστικού Κόμματος της Αλβανίας
*Νίκος Δένδιας: υπουργός Εξωτερικών της Ελλάδας

## Παραπομπές


Κατηγορία:Χωριά του νομού Αυλώνα
Κατηγορία:Νομός Αυλώνα
Οσναμπρύκ

Το **Οσναμπρύκ** (γερμ.: *Osnabrück*, βεστφαλικά: *Ossenbrügge*, αρχαϊκά αγγλικά *Osnaburg*) είναι μια πόλη στο ομόσπονδο κρατίδιο της Κάτω Σαξονίας στη βορειοδυτική Γερμανία. Βρίσκεται σε μια κοιλάδα μεταξύ των λόφων Βίεν (Wiehen) και της βόρειας άκρης του δάσους Τόιτομπουργκ (Teutoburg). Με πληθυσμό 168.145 κατοίκων, το Οσναμπρύκ είναι μία από τις τέσσερις μεγαλύτερες πόλεις της Κάτω Σαξονίας . 

left|μικρογραφία|240px|Παλαιό Δημαρχείο
Η ίδρυση του Οσναμπρύκ συνδέθηκε με τη θέση του σε σχέση με σημαντικές ευρωπαϊκές εμπορικές οδούς. Ο Καρλομάγνος ίδρυσε την μητρόπολη του Οσναμπρύκ το 780. Η πόλη ήταν επίσης μέλος της Χανσεατικής Ένωσης. Στο τέλος του Τριακονταετούς Πολέμου (1618-1648), η Συνθήκη της Βεστφαλίας αποτέλεσε αντικείμενο διαπραγμάτευσης στο Οσναμπρύκ και στην κοντινή πόλη του Μύνστερ. Σε αναγνώριση του ρόλου του ως τόπου διαπραγματεύσεων, το Οσναμπρύκ υιοθέτησε αργότερα τον τίτλο *Friedensstadt* («πόλη της ειρήνης»). Η πόλη είναι επίσης γνωστή ως γενέτειρα του αντιπολεμικού μυθιστοριογράφου Έριχ Μαρία Ρεμάρκ και του ζωγράφου Φέλιξ Νούσμπαουμ. 

Μεταγενέστερα το Οσναμπρύκ έγινε γνωστό για τη βιομηχανία του. Πολυάριθμες εταιρείες στον τομέα των αυτοκινήτων, του χαρτιού, του χάλυβα και των τροφίμων έχουν την έδρα τους στην πόλη και στην γύρω περιοχή. Παρά την τεράστια καταστροφή που προκλήθηκε στην πόλη κατά τη διάρκεια του Β' Παγκοσμίου Πολέμου, η παλιά πόλη ανακατασκευάστηκε εκτενώς με σχέδια πιστά στην αρχική τοπική μεσαιωνική αρχιτεκτονική. Στο Οσναμπρύκ είχε επίσης την έδρα της η μεγαλύτερη βρετανική φρουρά εκτός του Ηνωμένου Βασιλείου. Η σύγχρονη αστική εικόνα της πόλης ενισχύεται από την παρουσία περισσότερων από 22.000 σπουδαστών στο Πανεπιστήμιο και στο Πολυτεχνείο της. Αν και είναι μέρος του κρατιδίου της Κάτω Σαξονίας, ιστορικά, πολιτισμικά και γλωσσικά, το Οσναμπρύκ θεωρείται μέρος της περιοχής της Βεστφαλίας.

## Παραπομπές


Οσναμπρυκ
*
Αϊ-Γιάννης Θολής Αιτωλοακαρνανίας

Ο **Αϊ-Γιάννης** ή **Άγιος Ιωάννης** είναι πολύ μικρή ακατοίκητη νησίδα στον Πατραϊκό κόλπο και στη Λιμνοθάλασσα Μεσολογγίου - Αιτωλικού η οποία βρίσκεται βόρεια της νησίδας Έξω Λούρος και μέσα στην λιμνοθάλασσα Θολής, μιας από τις έξι ενότητες που διαμορφώνουν τη λιμνοθάλασσα Μεσολογγίου - Αιτωλικού. Επάνω στη νησίδα υπάρχει το ερειπωμένο εκκλησάκι του Αγίου Ιωάννη το οποίο αναφέρεται και ως Άγιος Ιωάννης της Θολής. Δίπλα του βρίσκεται ερειπωμένος διώροφος πύργος με πολεμίστρες και ζεματίστρα πάνω από την είσοδό του. Η νησίδα υπήρξε μετόχι της Ιεράς Μονής Ταξιαρχών Νεοχωρίου και στον πύργο παλιότερα διέμενε καλόγερος του μοναστηριού. 

## Παραπομπές


Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Γκουαλμπέρτο ντο Ροζάριο

Ο **Γκουαλμπέρτο ντο Ροζάριο** (**António Gualberto do Rosário** ( ορθή προφορά στα πορτογαλικά: Αντόνιου Γκουαλμπέρτου ντου Ροζάριου) (γεννηθείς στις 12 Οκτωβρίου 1950) ήταν ο πρωθυπουργός του Πράσινου Ακρωτηρίου από τις 29 Ιουλίου 2000 ως την 1η Φεβρουαρίου 2001. Από τον Ιούλιο ως τον Οκτώβριο του 2000 ήταν επίσης υπηρεσιακός πρωθυπουργός σε αντικατάσταση του Κάρλος Βέιγκα. Είναι μέλος του Κινήματος για τη Δημοκρατία.

## Πολιτική σταδιοδρομία
Από το 1991 ως το 1993 ο ντο Ροζάριο διατέλεσε υπουργός Αλιευμάτων, Γεωργίας και Αγροτικής Εμψύχωσης.

### Πρωθυπουργός
Στις 11 Μαΐου 1998 επιλέχθηκε ως ο πρώτος αντιπρόεδρος της κυβέρνησης (αναπληρωτής του πρωθυπουργού). Την περίοδο εκείνη που διορίστηκε, ήταν ήδη υπουργός Οικονομικού Συντονισμού. Τον Ιούλιο του 2000 ο ντο Ροζάριο διορίστηκε πρόεδρος του  was selected to become the chair for the Κινήματος για τη Δημοκρατία (MpD). Έπειτα από την παραίτηση του Βέιγκα στις 30 Ιουλίου 2000, ο ντο Ροζάριο διορίστηκε νέος πρωθυπουργός.
Στις 11 Φεβρουαρίου 2001 το κόμμα PAICV κέρδισε τις βουλευτικές εκλογές του 2001. Έπειτα από τις εκλογές, ο ντο Ροζάριο αντικαταστάθηκε ως πρωθυπουργός από τον Ζοζέ Μαρία Νέβες. Λίγο αργότερα τον ίδιο χρόνο παραιτήθηκε από την ηγεσία του MpD και αντικαταστάθηκε από την Φιλομένα Ντελγκάντο τον Αύγουστο του 2001.

### Επιμελητήριο Τουρισμού
Το 2007 ο ντο Ροζάριο ήταν πρόεδρος της Εθνικής Ένωσης των Τουριστικών Πρακτόρων (UNOTUR). Το 2016 επανεξελέγη πρόεδρος του Τουριστικού Επιμελητηρίου.

### Αυτοδιοίκηση
Τον Φεβρουάριο του 2008 κατήλθε ως ανεξάρτητος υποψήφιος στις εκλογές για το δημοτικό συμβούλιο του Αγίου Βικέντιου.

## Συγγραφική καριέρα
Από τα εφηβικά του χρόνια άρχισε να γράφει. Εξέδωσε πολλά ποιήματα με ψευδώνυμα στην εφημερίδα "Mar Alto" , στην επιθεώρηση "Arte & Letra" (ή *[[Artiletra]]* και σε όλες τις δημοσιευμένες εκδόσεις των "Folhas Verdes" ("Φύλλα Χλόης") των οποίων ήταν ιδρυτής.  Ως μαθητής Γυμνασίου έγραψε το πρώτο του δοκίμιο με τίτλο "Lume no Alto Selarino".  Επίσης, συνέγραψε ένα μυθιστόρημα , το "Hora Minguada" το 2002 και ένα δεύτερο το 2004 με τίτλο "Ilha Imaculada" και ένα τρίτο με τίτλο "A Herança da Chaxiraxi".

## Παραπομπές


Κατηγορία:Πρωθυπουργοί του Πράσινου Ακρωτηρίου
Γουνοπούλες Αιτωλοακαρνανίας

Οι **Γουνοπούλες** ή **Γουρουνοπούλες** είναι τρεις πολύ μικρές ακατοίκητες νησίδες στον Πατραϊκό κόλπο και στη Λιμνοθάλασσα Μεσολογγίου - Αιτωλικού οι οποίες βρίσκονται βόρεια της νησίδας Παλαιοπόταμος και μέσα στην λιμνοθάλασσα Παλαιοποτάμου, μιας από τις έξι ενότητες που διαμορφώνουν τη λιμνοθάλασσα Μεσολογγίου - Αιτωλικού. Στο εσωτερικό τους υπάρχουν πρωτογενείς αμμοθίνες, οι οποίες σχηματίστηκαν από άμμο που παρασύρθηκε από τους θαλάσσιους ανέμους.

## Παραπομπές


Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Τραχίδα (Φωκίδα)

Η **Τραχίδα** (), και **Τραχίδα η Φωκική** (Τραχίς ἡ Φωκική) για να διακρίνεται από την Τραχίδα των Μαλιειών, ήταν μια μικρή πόλη της αρχαίας Φωκίδας. Βρίσκεται κοντά στα σύνορα του νομού Φωκίδας με το νομό Βοιωτίας, στο δρόμο για τη Λιβαδειά.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Αυλών (Αττική)

Ο **Αυλών** (Αυλώνας, ) ήταν αρχαίος οικισμός στην αρχαία Αττική. Η θέση του οικισμού βρισκόταν κοντά στα Μεταλλεία του Λαυρίου. Προς το παρόν η ακριβής θέση της πόλης δεν έχει εντοπιστεί.

## Παραπομπές

Κατηγορία:Εγκαταλελειμμένοι οικισμοί στην Ελλάδα
Κατάλογος προέδρων του Πράσινου Ακρωτηρίου

Ο **Πρόεδρος της Δημοκρατίας του Πρασίνου Ακρωτηρίου** (αμετάφραστο: Κάμπου Βέρντε) είναι αρχηγός κράτους της αφρικανικής χώρας. 
Εκλέγεται από το λαό με καθολική ψηφοφορία για πενταετή θητεία. Πρώτος πρόεδρος της χώρας μετά την ανεξαρτησία της από την Πορτογαλία ήταν ο Αριστίντες Περέιρα, ο οποίος κυβέρνησε από το 1975 ως το 1991.. Το 1991 η χώρα, όπως και πολλές άλλες δημοκρατίες στην Αφρική υιοθέτησε το πολυκομματικό σύστημα. Στις πρώτες πολυκομματικές προεδρικές εκλογές του 1991, πρόεδρος εκλέχθηκε ο Αντόνιο Μασκαρένιας Μοντέιρο, ο οποίος επανεξελέγη για 2η θητεία το 1996. Οι διάδοχοί του, Πέντρο Πίρες και Ζόρζε Κάρλος Φονσέκα επανεξελέγησαν επίσης για δύο θητείες, το 2001 και 2006 (ο Πίρες) και το 2011 και το 2016 (ο Φονσέκα).

## Διατελέσαντες πρόεδροι

## Τελευταίες εκλογές

## Παραπομπές


## Εξωτερικοί σύνδεσμοι
* Επίσημη ιστοσελίδα 
* World Statesmen – Cape Verde
Φοντέ Καμαρά (ποδοσφαιριστής, 1998)

Ο **Φοντέ Καμαρά** (*Fodé Camara,* 17 Απριλίου 1998) είναι επαγγελματίας ποδοσφαιριστής από τη Γουινέα, ο οποίος αγωνίζεται ως αριστερός πλάγιος αμυντικός για τον ΑΟ Χανίων, ως δανεικός απ τον Ολυμπιακό. 

## Σταδιοδρομία σε συλλόγους
Ο Καμαρά πέρασε από τις ακαδημίες νέων *CEFOMIG*, πριν μετακομίσει στη Μπαστιά το 2016. Στις 13 Ιουνίου 2018, εντάχθηκε στην Γκαζελέκ Αζαξιό με τριετές συμβόλαιο. Στις 27 Ιουλίου 2018, έκανε το επαγγελματικό ντεμπούτο του για το σύλλογο, στην ισοπαλία με 1-1 εναντίον της Παρί για τη Λιγκ 2.

### Ολυμπιακός
Στις 8 Ιουλίου 2019, υπέγραψε τετραετές συμβόλαιο με τον Ολυμπιακό.

### ΑΟ Χανίων (δανεικός)
Τον Σεπτέμβριο του 2020, ο Φοντέ Καμαρά ανακοινώθηκε απ τον ΑΟ Χανίων ως δανεικός για έναν χρόνο μαζί με τον Νεμάνια Νίκολιτς.

## Διεθνής σταδιοδρομία
Ο Καμαρά έχει αγωνιστεί με την Εθνική Γουινέας U17 στο Κύπελλο Εθνών Αφρικής U17 του 2015 και στο Παγκόσμιο Κύπελλο U17 του 2015. 

## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com 
* Προφίλ στο gfca-foot.com 

Κατηγορία:Ποδοσφαιριστές από τη Γουινέα
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γουινέας U17
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Γκαζελέκ Αζαξιό
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Ολυμπιακού Πειραιώς
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές ΑΟ Χανίων-Κισσαμικού
Κατηγορία:Ποδοσφαιριστές Σούπερ Λιγκ 2 Ελλάδας
Κατάλογος πρωθυπουργών του Πράσινου Ακρωτηρίου

Ο **Πρωθυπουργός της Δημοκρατίας του Πρασίνου Ακρωτηρίου** (αμετάφραστο: Κάμπου Βέρντε) είναι αρχηγός κυβέρνησης της αφρικανικής χώρας. 
Διορίζεται από τον Πρόεδρο της χώρας. Το αξίωμα θεσμοθετήθηκε το 1975 και πρώτος πρωθυπουργός ανέλαβε ο Πέντρο Πίρες.

## Διατελέσαντες πρωθυπουργοί

## Σημειώσεις και παραπομπές


## Εξωτερικοί σύνδεσμοι
* Επίσημη ιστοσελίδα
* World Statesmen – Cape Verde
Βαλέρια Μαρίνι

Η **Βαλέρια Μαρίνι** (ιταλικά: *Valeria Marini*, γενν. 14 Μαΐου 1967) είναι Ιταλίδα ηθοποιός, παρουσιάστρια τηλεόρασης και σχεδιάστρια μόδας.
## Βιογραφία
Γεννημένη στη Ρώμη με καταγωγή της μητέρας της από τη Σαρδηνία και του πατέρα της από τη Ρώμη, αλλά που η ίδια μεγάλωσε στο Κάλιαρι, η πρώτη κινηματογραφική εμφάνιση της ήταν το 1987 στην ταινία "Cronaca nera". Μετά από αυτό έκανε το ντεμπούτο της στο θέατρο με την κωμωδία "I ragazzi irresistibili", το 1991. Το 1992 έκανε το ντεμπούτο της στην τηλεόραση με την εκπομπή "Luna di miele".

Έχει επίσης παίξει σε διάφορες ταινίες, και στη δεκαετία του 2000, ξεκίνησε μια καριέρα ως σχεδιάστρια μόδας. Το 2006 πήρε μέρος στο Reality Show "Circus". Το 2010 ήταν συμπαρουσιάστρια στη τηλεοπτική εκπομπή "I raccomandati", μαζί με τους Pupo, Emanuele Filiberto και Georgia Luzi.

## Επιλεγμένη Φιλμογραφία
* *Crack*, regia di Giulio Base (1991)
* *Un orso chiamato Arturo*, regia di Sergio Martino (1992)
* *Gole ruggenti*, regia di Pier Francesco Pingitore (1992)
* *Abbronzatissimi 2 - Un anno dopo*, regia di Bruno Gaburro (1993)
* *[[Κούκλα (ταινία)|Κούκλα]]*, regia di Μπίγκας Λούνα (1996)
* *Incontri proibiti*, regia di Αλμπέρτο Σόρντι (1998)
* *Corazón de bombón*, regia di Alvaro Sàenz de Heredia (2000)
* *Buñuel e la tavola del re Salomone*, regia di Carlos Saura (2001)
* *In questo mondo di ladri*, regia di Κάρλο Βαντσίνα (2004)
* *Somewhere*, regia di Σοφία Κόπολα (2010)
* *I Want to Be a Sol dier*, regia di Christian Molina (2010)
* *Operazione vacanze*, regia di Claudio Fragasso (2012 )
* *E io non pago - L'Italia dei furbetti*, regia di Alessandro Capone (2012)
* *La mia mamma suona il rock*, regia di Massimo Ceccherini (2013)
* *Un ragazzo d'oro*, regia di Pupi Avati (2014)

## Παραπομπές

## Εξωτερικοί σύνδεσμοι

* Η  

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες τηλεπαρουσιάστριες
Άγιος Νικόλαος Βόνιτσας Αιτωλοακαρνανίας

*Για οικισμούς με το ίδιο όνομα, δείτε: [[Άγιος Νικόλαος (ελληνικά τοπωνύμια)]]*.

Ο **Άγιος Νικόλαος** είναι παραθαλάσσιο χωριό της της Περιφερειακής Ενότητας Αιτωλοακαρνανίας σε υψόμετρο 10 μέτρων.

## Γεωγραφία - Ιστορία
Ο Άγιος Νικόλαος βρίσκεται στη βορειοδυτική Αιτωλοακαρνανία, νοτιοανατολικά από τον Κρατικό Αερολιμένα Ακτίου. Είναι κτισμένος στον ομώνυμο όρμο, μέσα από το χωριό περνάει η ΕΟ Αμφιλοχίας - Λευκάδας και απέχει 15,5 χλμ. ΝΔ. από τη Βόνιτσα και 11 χλμ. ΒΑ. από τη πόλη της Λευκάδας. Το χωριό κτίσθηκε τη δεκαετία του 1920 από Πόντιους πρόσφυγες που σύμφωνα με την τοπική παράδοση μετακινήθηκαν από την Πέρδικα Θεσπρωτίας, όπου είχαν εγκατασταθεί αρχικά, γιατί η περιοχή ήταν πρόσφορη για τα γιδοπρόβατά τους. Το όνομά του οφείλεται στον Άγιο Νικόλαο τον εν Βουνένοις που είναι ο πολιούχος του χωριού και εορτάζεται  10 Μαΐου. Στο γραφικό λιμανάκι του χωριού υπάρχουν πολλά παραδοσιακά ξύλινα σκαριά όπως: πριάρια, βάρκες και μικροκάικα..

## Αξιοθέατα
Δυτικά και δίπλα του χωριού είναι η λίμνη Βουλκαρία, της οποίας ο υγρότοπος αποτελεί σημαντικό βιότοπο και προστατεύεται από τη συνθήκη Ραμσάρ. Στα νότια του οικισμού περνάει μια στενή διώρυγα - κανάλι μήκους 1.400 μέτρων που συνδέει τη λίμνη με την θάλασσα η οποία ονομάζεται "κανάλι της Κλεοπάτρας" (βλ. Ναυμαχία του Ακτίου) και αποτελεί το όριο με το γειτονικό χωριό Αμμούσα. Η ευρύτερη περιοχή του όρμου Αγίου Νικολάου αποτελεί τουριστικό θέρετρο και διαθέτει αρκετά ξενοδοχειακά καταλύματα. Οι πιο γνωστές παραλίες της είναι τα "Πευκάκια" που βρίσκονται στην άκρη ενός μικρού πευκοδάσους και ο "Άγιος Ιωάννης" που είναι δημοφιλής για το άθλημα του Kite surfing (αετοσανίδα).

## Διοικητικά
Ως οικισμός αναφέρεται επίσημα το 1928 να ανήκει στην τότε κοινότητα Βονίτσης. Το 1946 με το ΦΕΚ 290Α - 26/09/1946 συστάθηκε κοινότητα Αγίου Νικολάου με έδρα τον οικισμό. Σύμφωνα με το πρόγραμμα Καλλικράτης, μαζί με τον Αϊ - Γιάννη συναποτελούν τη Τοπική Κοινότητα Αγίου Νικολάου που ανήκει στη Δημοτική Ενότητα Ανακτορίου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 738 κατοίκους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Ροβέρτος Α΄ του Κουρτεναί-Σαμπινιέλ

Ο **Ροβέρτος**, γαλλ. Robert (π. 1168 - 1239) από τον Οίκο των Καπετιδών-Κουρτεναί ήταν κύριος τού Σαμπινιέλ (Champignelles).

## Βιογραφία
Ήταν ο τρίτος γιος τού Πέτρου, γιου τού Λουδοβίκου ΣΤ΄ της Γαλλίας και της Ελισάβετ, κόρης και κληρονόμου τού Ρενώ κυρίου τού Κουρτεναί. Ο πατέρας του έγινε ο Πέτρος Α΄ κύριος τού Κουρτεναί (συζυγικώ δικαιώματι, jure auxoris). Μεγαλύτερα αδέλφια τού Ροβέρτου ήταν ο Φίλιππος (απεβ. 33 ετών) και ο Πέτρος Β΄ κύριος τού Κουρτεναί, σύζυγος της Γιολάντας της Φλάνδρας Λατίνας αυτοκράτειρας της Κωνσταντινούπολης· ο Πέτρος Β΄ έγινε και ο ίδιος αυτοκράτορας (συζυγικώ δικαιώματι).

Ο Ροβέρτος έλαβε μέρος στην κατάκτηση της Νορμανδίας το 1204. Κατά την πολιορκία τού Σατώ Γκαγιάρ πολέμησε στο πλευρό τού εξαδέλφου του Φιλίππου Β΄ της Γαλλίας. Το 1228 έφυγε σε μία Σταυροφορία στους αγίους Τόπους, όπου απεβίωσε 11 έτη μετά, στην Παλαιστίνη.

## Οικογένεια
Νυμφεύτηκε πρώτα π. το 1200 την Κωνστάνς ντε Τουσύ (π. 1175-1224) και είχε τέκνα:
* Αγνή 1204-1206, παντρεύτηκε τον Ζιμπώ Γ΄ ντε Σαιν-Βεραίν.
* Κλεμάνς.

Έπειτα ο Ροβέρτος έκανε το 1216-1218 δεύτερο γάμο με τη Ματθίλδη ντε Μεάν (π. 1195-1240), κόρη τού Φιλίππου ντε Μεάν συρ Υέβρ, και είχε τέκνα:
* Πέτρος 1218-1249, κύριος τού Κονς.
* Μπλάνς 1218-1240, κυρία τού Μπιενώ.
* Φίλιππος γενν. 1245, κύριος οτύ Σαμπινιέλ.
* Ραούλ Α΄ 1223-1271, κύριος τού Ιγιέρ.
* Ροβέρτος 1224-1279, κύριος τού Ντανβίλ ε Νονανκούρ.
* Ιωάννης Α΄ γενν. 1276.
* Γουλιέλμος 1228-1280, κύριος τού Βενιζύ.

## Παραπομπές


## Πηγές
* 
* 
* 

Κατηγορία:Οίκος των Καπετιδών
Πανελλήνιο Πρωτάθλημα Καλλιτεχνικής Κολύμβησης 2018

Το **Πανελλήνιο Πρωτάθλημα Καλλιτεχνικής (Συγχρονισμένης) Κολύμβησης 2018** ήταν η 29η διοργάνωση του Πανελληνίου Πρωταθλήματος Καλλιτεχνικής Κολύμβησης, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Δημοτικό Κολυμβητήριο Νέας Σμύρνης, στη Νέα Σμύρνη από την Πέμπτη 29 Μαρτίου έως και την Κυριακή 1η Απριλίου του 2018. Συμμετείχαν 161 αθλητές από 12 συλλόγους.

Πρωταθλήτρια ομάδα αναδείχθηκε ο Α.Ν.Ο. Μεταμόρφωσης για πέμπτη συνεχή φορά στην ιστορία του συγκεντρώνοντας 130 βαθμούς. Τη δεύτερη θέση κατέλαβε ο Ν.Ο. Βουλιαγμένης με 105 βαθμούς και την τρίτη ο Κ.Ο. Ηρακλείου με 89 βαθμούς.
## Κάτοχοι μεταλλίων
2016 | 2017 | 2018 | 2019 | 2020

Σημείωση: Οι βαθμολογίες στην παρένθεση δεν είναι ολοκληρωμένες.

## Πίνακας μεταλλίων

## Βαθμολογία

## Εξωτερικοί σύνδεσμοι
* Πανελλήνιο Πρωτάθλημα Καλλιτεχνικής Κολύμβησης 2018 — Αναλυτικά αποτελέσματα
* «Πρωταγωνιστής ο ΑΝΟ Μεταμόρφωσης»

Κατηγορία:Πανελλήνιο Πρωτάθλημα Καλλιτεχνικής Κολύμβησης
Κατηγορία:Υγρός στίβος το 2018
Κατηγορία:Αθλητισμός στη Νέα Σμύρνη
Κατηγορία:Διοργανώσεις υγρού στίβου στην Αθήνα
Resident Evil (ταινία)

To ***Resident Evil*** είναι βρετανό-γερμανική ταινία δράσης τρόμου του 2002, σε σκηνοθεσία και σενάριο Πωλ Γ. Σ. Άντερσον, στην οποία πρωταγωνιστεί η Μίλα Γιόβοβιτς. Μαζί της συμπρωταγωνιστούν οι Μισέλ Ροντρίγκεζ, Έρικ Μάμπιους και ο Κόλιν Σάλμον. Είναι επίσης, η πρώτη ταινία της σειράς ταινιών *Resident Evil*. Το σενάριο της ταινίaς εμπνεύστηκε και βασίστηκε ελαφρώς στη σειρά βιντεοπαιχνιδιών *[[Resident Evil]]*. 

Η ταινία φέρει στοιχεία από τα πρώτα δύο βιντεοπαιχνίδια της σειράς, *[[Resident Evil (βιντεοπαιχνίδι)|Resident Evil]]* (1996) και *[[Resident Evil 2]]* (1998), ακολουθώντας την περιπέτεια της αμνησιακής ηρωίδας, Alice, και μιας ομάδας κομνάντο της Umbrella Corporation, οι οποίοι προσπαθούν να αποτρέψουν το ξέσπασα του ιού Τ, που βρίσκεται σε μυστικά υπόγεια εργαστήρια. 

Η ταινία έλαβε ανάμικτες κριτικές, από τους κριτικούς. Παρόλα αυτά, σημείωσε εισπρακτική επιτυχία, με τα έσοδα της να ξεπερνούν τα 100 εκατομμύρια δολάρια παγκοσμίως. Μετά από αυτήν την ταινία ακολούθησαν πέντε sequels: *Resident Evil: Apocalypse* (2004), *Resident Evil: Extinction* (2007), *Resident Evil: Afterlife* (2010), *Resident Evil: Retribution* (2012) και *Resident Evil: The Final Chapter* (2016).

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 2002
Κατηγορία:Αγγλόφωνες ταινίες
Κατηγορία:Γερμανικές ταινίες
Κατηγορία:Γερμανικές ταινίες δράσης
Κατηγορία:Γερμανικές ταινίες τρόμου
Κατηγορία:Γερμανικές ταινίες επιστημονικής φαντασίας
Κατηγορία:Βρετανικές ταινίες της δεκαετίας 2000
Κατηγορία:Βρετανικές ταινίες τρόμου
Κατηγορία:Βρετανικές ταινίες δράσης
Κατηγορία:Βρετανικές ταινίες επιστημονικής φαντασίας
Κατηγορία:Αποκαλυπτικές ταινίες
Κατηγορία:Ταινίες γυρισμένες στο Βερολίνο
Κατηγορία:Ταινίες δράσης τρόμου
Κατηγορία:Ταινίες βασισμένες σε βιντεοπαιχνίδια
Κατηγορία:Ταινίες με μουσική σύνθεση Μάρκο Μπελτράμι
Πέτρος του Κονς

Ο **Πέτρος**, γαλλ. Pierre (π. 1218 - 1249 ή 1250) από τον Οίκο των Καπετιδών-Κουρτεναί ήταν Γάλλος ιππότης, κύριος τού Κονς (Conches).

## Βιογραφία
Ήταν ο πρωτότοκος γιος τού Ροβέρτου κυρίου τού Σαμπινιέλ και της (2ης συζύγου του) Ματίλντας του Μεάν, κόρης τού Φιλίππου ντε Μεάν συρ Υέβρ. Ο πατέρας του ήταν αδελφός τού Πέτρου κυρίου τού Κουρτεναί, συζύγου της Γιολάντας Λατίνας αυτοκράτειρας της Κωνσταντινούπολης.

Από τους γονείς του κληρονόμησε τα κάστρα Κονς-αν-Ους και Μεάν-συρ-Υέβρ. Το 1248 έπλευσε μαζί με τον Λουδοβίκο Θ΄ της Γαλλίας (γιο τού 2ου εξαδέλφου του Λουδοβίκου Η΄) από το Αίγκ-Μορτ στην Αίγυπτο για να πολεμήσει στην Ζ΄ Σταυροφορία, κατά την οποία απεβίωσε.

Οι περισσότεροι ιστορικοί πιστεύουν ότι σκοτώθηκε στη μάχη για την πόλη Αλ Μανσούρα στις 8 Φεβρουαρίου 1250. Την ημέρα αυτή ο Ροβέρτος Α΄ κόμης τού Αρτουά (αδελφός τού Λουδοβίκου Θ΄) οδήγησε την εμπροσθοφυλακή των Σταυροφόρων σε μία αυθόρμητη επίθεση στην πόλη. Η εμπροσθοφυλακή πιάστηκε σε παγίδα των Μαμελούκων και όλοι οι επιτιθέμενοι σκοτώθηκαν. Πάντως ο χρονικογράφος Ζαν ντε Ζουανβίλ αναφέρει ότι ο Πέτρος απεβίωσε πιο πριν: μετά από την κατάκτηση τού Αιγυπτιακού λιμανιού της Δαμιέττας τον Ιούνιο τού 1249, ένα μεγάλο μέρος τού σταυροφορικού στρατού στρατοπέδευσε έξω από τα τείχη της πόλης, ώσπου να ετοιμαστεί για να βαδίσει στην Αλ Μανσούρα το φθινόπωρο. Τότε ο σουλτάνος της Αιγύπτου πρόσφερε ως αμοιβή ένα χρυσό νόμισμα για κάθε κεφάλι Σταυροφόρου. Έτσι κατά τη νύκτα οι Σαρακηνοί εισήλθαν λάθρα στο στρατόπεδο των Σταυροφόρων, σκότωσαν Σταυροφόρους μέσα στις σκηνές τους και έκοψαν τα κεφάλια τους. Σύμφωνα με τον Ζουανβίλ, ο Πέτρος των Κουρτεναί ήταν το θύμα μίας τέτοιας επίθεσης. Όμως ο Ζουανβίλ μάλλον έκανε λάθος, είτε διότι έγραψε τη χρονογραφία του δεκαετίες μετά το γεγονός, είτε διότι ο Πέτρος των Κουρτεναί αναφέρεται δύο φορές ακόμη μετά στο χρονικό, σε σχέση με τη μάχη της Αλ Μανσούρα.

## Οικογένεια
Νυμφεύτηκε την Πετρονίλλα (απεβ. 1289), κόρη τού Γκωσέρ ντε Ζουανύ και της Αμισί ντε Μονφόρ, και είχε τέκνο:
* Αμικία (απεβ. 1275), κυρία (ιδίω δικαιώματι, suo jure) των Κονς και Μεάν. Παντρεύτηκε τον Ροβέρτο Β΄ κόμη τού Αρτουά (γιο τού 3ου εξαδέλφου της Ροβέρτου Α΄ κόμη τού Αρτουά). Η Αμισί τάφηκε στη βασιλική τού Αγ. Πέτρου στη Ρώμη.

H Πετρονίλλα ξαναπαντρεύτηκε το 1252 με τον Ερρίκο Β΄ τού Συλλύ (απεβ. 1269).

## Παραπομπές


## Πηγές
* Jean de Joinville: Chronicle, part II, §7, ed. by Ethel Wedgwood, 1906

Κατηγορία:Οίκος των Καπετιδών
Ιουδήθ της Βαυαρίας

Με το όνομα **Ιουδήθ της Βαυαρίας** υπάρχουν τα εξής πρόσωπα:

* Ιουδήθ, δούκισσα της Βαυαρίας 925-985
* Ιουδήθ της Βαυαρίας (1100-1130)
Δάχτυλα (ψωμί)

Τα **δάχτυλα** είναι ψωμί με προζύμι το οποίο προέρχεται από την Ελλάδα, αλλά είναι επίσης δημοφιλές στην Κύπρο (κυπρ.: **δαχτυλιές**) και την Τουρκία.

Έχει τετμημένο σχήμα που μοιάζει με τα δάχτυλά του ψωμιού, από το οποίο προέρχεται το όνομά του, ενώ πριν το ψήσιμό του γίνονται βαθιές χαρακιές.

## Παραπομπές


Κατηγορία:Ψωμιά
Κατηγορία:Κυπριακή κουζίνα
Κατηγορία:Τουρκική κουζίνα
Κατηγορία:Ελληνική κουζίνα
Λικάνι

Το **Λικάνι** ( ) είναι μια κωμόπολη στο μχάρε Σάμτσχε-Τζαβαχέτι της Γεωργίας, που βρίσκεται στο φαράγγι του Μποριόμι, περίπου 160 χλμ δυτικά της Τιφλίδας, της πρωτεύουσας της Γεωργίας. Το πάρκο του Λικάνι, που είναι παρακείμενο στο Εθνικό Πάρκο Μποριόμι-Καραγκαούλι, είναι ένα δημοφιλές ορεινό θέρετρο σπα. 

Οι χειμώνες είναι ήπιοι, με περιορισμένες χιονοπτώσεις και με μέση θερμοκρασία -2,0 °C, ενώ τα καλοκαίρια είναι ζεστά με μέση θερμοκρασία 20-25 °C. Το πάρκο Λικάνι, που αξιοποιείται ευρέως ως ζώνη αναψυχής, κυριαρχείται από δάση κωνοφόρων και δρυών και φιλοξενεί πηγές μεταλλικού νερού με σύσταση παρόμοια του *Μποριόμι*. 

Στα σημαντικά αξιοθέατα περιλαμβάνονται μια τρίκλιτη βασιλική εκκλησία (8ος-9ος αιώνας) και το παλάτι των Ρομανώφ (1892-95). Το τελευταίο – κατασκευής του Λέων Μπενόις και σχεδίου του Λεοπόλδου Μπιλφέλντ – είναι χτισμένο στην όχθη του ποταμού Κύρος ως θερινή έπαυλη του Μεγάλου Δούκα Νικολάου Μιχαήλοβιτς της Ρωσίας . Κατά τη Σοβιετική περίοδο, η κατοικία στο Λικάνι πέρασε στην ιδιοκτησία του κράτους και χρησιμοποιήθηκε συχνά από βασικούς Σοβιετικούς αξιωματούχους, με συμπεριλαμβανόμενο τον Ιωσήφ Στάλιν. Σε μια νέα ανεξάρτητη Γεωργία, το παλάτι λειτουργεί ως θερινή κατοικία του Προέδρου της Γεωργίας. Το υπόλοιπο του συγκροτήματος αναψυχής στο Λικάνι, με συμπεριλαμβανόμενο το παλαιό σοβιετικό σανατόριο, αγοράστηκαν τον Απρίλιο του 2006 από την Καζαχική κρατική ενεργειακή εταιρεία KazMunayGas, η οποία υποσχέθηκε ότι θα προάγει την ανάπτυξη της περιοχής σε διεθνές τουριστικό κέντρο. 

## Παραπομπές


## Εξωτερικοί σύνδεσμοι

* Εθνικό Πάρκο Μποριόμι-Καραγκαούλι 
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Ευγένιος Χαμπουλλάς

Ο **Ευγένιος Χαμπουλλάς** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος την περίοδο 2014-2016.

## Βιογραφικά στοιχεία
Ο Ευγένιος Χαμπουλλάς γεννήθηκε στην Αμμόχωστο στις 12 Ιανουαρίου 1969. Γονείς του είναι ο Χαράλαμπος Χαμπουλλάς από το Πέρα Πεδί Λεμεσού και η Μαργαρίτα Παπαϊακώβου Χαμπουλλά από την Αμμόχωστο. Σπούδασε οικονομικά και διεθνείς σχέσεις στο Πανεπιστήμιο του Ρέντινγκ στο Ηνωμένο Βασίλειο. Ομιλεί την ελληνική και την αγγλική γλώσσα.

Ο Χαμπουλλάς είναι επιχειρηματίας και έχει διατελέσει μέλος και πρόεδρος διαφόρων συνδέσμων. Υπήρξε, μεταξύ άλλων, Πρόεδρος του Συνδέσμου Εφέδρων Βατραχανθρώπων (ΣΕΒΑΚ - ΟΥΚ), καθώς και Πρόεδρος της Εταιρείας και του Σωματείου Ανόρθωσις Αμμοχώστου. 

Είναι νυμφευμένος με τη Βαρβάρα Λούη Αραούζου από τη Λεμεσό και έχουν δύο κόρες. Κατοικεί στη Λεμεσό.

## Πολιτική διαδρομή
Ο Χαμπουλλάς εξελέγη δημοτικός σύμβουλος Λεμεσού με τον Δημοκρατικό Συναγερμό (ΔΗΣΥ) στις δημοτικές εκλογές του 2001, θέση στην οποία επανεκλέχθηκε το 2006 και το 2011. Κατά τη διάρκεια της θητείας του ως δημοτικός σύμβουλος, εκπροσώπησε την Ένωση Δήμων στο Πολεοδομικό Συμβούλιο Κύπρου και στην Επαρχιακή Επιτροπή Περιβάλλοντος.

Το 2014, μετά την παραίτηση του βουλευτή Αμμοχώστου Λευτέρη Χριστοφόρου, ο οποίος εξελέγη ευρωβουλευτής, ο Χαμπουλλάς ανέλαβε τη θέση του στη Βουλή των Αντιπροσώπων ως πρώτος επιλαχών για την Ι΄ Κοινοβουλευτική Περίοδο, υπηρετώντας από τις 3 Νοεμβρίου 2014 έως την 1η Ιουνίου 2016. Ως βουλευτής διετέλεσε μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Περιβάλλοντος και της Κοινοβουλευτικής Επιτροπής Προσφύγων–Εγκλωβισμένων–Αγνοουμένων–Παλιννοστούντων.

Στις βουλευτικές εκλογές του 2016 διεκδίκησε εκ νέου έδρα στην Εκλογική Περιφέρεια Αμμοχώστου χωρίς να εκλεγεί.

Τον Απρίλιο του 2025 ανακοίνωσε την αποχώρησή του από τον Δημοκρατικό Συναγερμό (ΔΗΣΥ), εκφράζοντας τη θέση ότι το κόμμα έχει απομακρυνθεί από τις ιδρυτικές του αρχές και αξίες. Στη συνέχεια εντάχθηκε στο Εθνικό Λαϊκό Μέτωπο (ΕΛΑΜ). Τον Μάιο του 2026 θα είναι υποψήφιος του ΕΛΑΜ στις βουλευτικές εκλογές στην επαρχία Λεμεσού.

## Άλλες δραστηριότητες
Στις 8 Μαΐου 2019 ανέλαβε πρόεδρος της εταιρείας Ανόρθωσις Αμμοχώστου.

## Παραπομπές


## Πηγές
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Αμμοχώστου
Κατηγορία:Κύπριοι επιχειρηματίες
Κατηγορία:Πρόεδροι Ανόρθωσης Αμμοχώστου (ποδόσφαιρο)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Λευτέρης Χριστοφόρου

Ο **Λευτέρης Χριστοφόρου** είναι Ελληνοκύπριος πολιτικός. Από το 2014  Διετέλεσε ευρωβουλευτής στο Ευρωπαϊκό Κοινοβούλιο από το 2014 μέχρι το 2022 εκλεγμένος με τον ΔΗΣΥ. Προηγουμένως διετέλεσε βουλευτής στην Εκλογική Περιφέρεια Αμμοχώστου.

## Βιογραφικά στοιχεία
Ο Λευτέρης Χριστοφόρου γεννήθηκε στο Πραστειό Αμμοχώστου στις 31 Αυγούστου 1963. Ομιλεί πέρα από την ελληνική και την αγγλική γλώσσα. Σπούδασε οικονομικές επιστήμες και συνέχισε με μεταπτυχιακές σπουδές στη διοίκηση επιχειρήσεων στο Αριστοτέλειο Πανεπιστήμιο Θεσσαλονίκης.

Είναι νυμφευμένος με τη Διαμάντω Ορθοδόξου και έχει ένα υιό και μια κόρη.

## Πολιτική διαδρομή
Διετέλεσε μέλος της Μαθητικής Κίνησης (ΜΑΚΙ). Την περίοδο 1976-1981 ήταν μέλος της Νεολαίας του Δημοκρατικού Συναγερμού (ΝΕΔΗΣΥ). Την περίοδο 1993-1996 ήταν επαρχιακός γραμματέας της ΝΕΔΗΣΥ Αμμοχώστου. Την περίοδο 1994-1997 ήταν εκπρόσωπος των τραπεζικών υπαλλήλων στην Ένωση Τραπεζικών Υπαλλήλων Κύπρου (ΕΤΥΚ) στην επαρχία Αμμοχώστου. Την περίοδο 2001-2006 διετέλεσε Επίτροπος Προσφύγων, Εγκλωβισμένων, Αγνοουμένων και Παθόντων του ΔΗΣΥ. Διετέλεσε αντιπρόεδρος και αναπληρωτής πρόεδρος του ΔΗΣΥ.

Εκλέχτηκε για πρώτη φορά βουλευτής στις βουλευτικές εκλογές του 1996 στην Εκλογική Περιφέρεια Αμμοχώστου με τον συνασπισμό Δημοκρατικός Συναγερμός-Κόμμα Φιλελευθέρων για την Ζ΄ Κοινοβουλευτική Περίοδο. Επανεκλέχθηκε στις Επανεκλέχθηκε στις βουλευτικές εκλογές του 2001 με τον Δημοκρατικό Συναγερμό για την Η΄ Κοινοβουλευτική Περίοδο, όπως και στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο.

Ως βουλευτής, διετέλεσε πρόεδρος της Κοινοβουλευτικής Επιτροπής Ακριτικών Περιοχών και της Κοινοβουλευτικής Επιτροπής Εμπορίου και Βιομηχανίας, μέλος της Επιτροπής Επιλογής, πρόεδρος της Κοινοβουλευτικής Επιτροπής Εμπορίου και Βιομηχανίας, μέλος της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων και μέλος της αντιπροσωπίας της Βουλής στη Διακοινοβουλευτική Συνέλευση της Ορθοδοξίας.

Συμμετείχε στις ευρωεκλογές του 2014, αλλά δεν εκλέχθηκε. Ωστόσο, μερικούς μήνες μετά τις εκλογές, ο ευρωβουλευτής του ΔΗΣΥ, Χρήστος Στυλιανίδης, παραιτήθηκε λόγω της ανάληψης του χαρτοφυλακίου του Ευρωπαίου Επίτροπου για τη Διεθνή Συνεργασία, την Ανθρωπιστική Βοήθεια και τη Διαχείριση Κρίσεων. Τη θέση του στο ευρωπαϊκό κοινοβούλιο πήρε στις 3 Νοεμβρίου 2014 ο Λευτέρης Χριστοφόρου ως πρώτος επιλαχών. Επανεκλέχθηκε στις ευρωεκλογές του 2019. Συμμετείχε στην πολιτική ομάδα του Ευρωπαϊκού Λαϊκού Κόμματος.

Στις 16 Ιουνίου 2022 ανακοινώθηκε ο διορισμός του ως μέλος του Ευρωπαϊκού Ελεγκτικού Συνεδρίου (ECA), με ισχύ από τις 22 Νοεμβρίου 2022.

## Παραπομπές

## Πηγές
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Αμμοχώστου
Κατηγορία:Κύπριοι οικονομολόγοι
Κατηγορία:Ευρωβουλευτές εκλεγμένοι με τον ΔΗΣΥ
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Παλιάμπελα Ανακτορίου Αιτωλοακαρνανίας

*Για οικισμούς με το ίδιο όνομα, δείτε: [[Παλιάμπελα]]*.

Τα **Παλιάμπελα** είναι ημιορεινό χωριό της της Περιφερειακής Ενότητας Αιτωλοακαρνανίας σε υψόμετρο 140 μέτρα.

## Γενικά στοιχεία
Τα Παλιάμπελα βρίσκονται στη βόρεια Αιτωλοακαρνανία, κοντά τον Αμβρακικό κόλπο. Μέσα από το χωριό περνάει η εθνική οδός Αμφιλοχίας - Λευκάδας και απέχει 7 χλμ. Α.-ΝΑ. από τη Βόνιτσα, 27 χλμ. Δ.-ΒΔ. από την Αμφιλοχία και 36 χλμ. Α.-ΒΑ. από τη πόλη της Λευκάδας.

Ως οικισμός αναφέρεται επίσημα το 1836 με το όνομα *Παληάμπελα* να προσαρτάται στον τότε δήμο Αλυζίας. Το 1912 με το ΦΕΚ 261Α - 31/08/1912 συστάθηκε κοινότητα Παληαμπέλων με τον ίδιο. Το 1940 το όνομά διορθώθηκε σε Παλιάμπελα. Σύμφωνα με το πρόγραμμα Καλλικράτης, μαζί με το Βαρκό, το Βολίμι και τη Ρούγα συναποτελούν τη Τοπική Κοινότητα Παλιαμπέλων που ανήκει στη Δημοτική Ενότητα Ανακτορίου του Δήμου Ακτίου - Βόνιτσας. Σύμφωνα με την απογραφή του 2021 ως οικισμός έχει πληθυσμό 514 κατοίκους.

## Δημογραφική εξέλιξη
Η πληθυσμιακή μεταβολή του οικισμού Αγίου Σώστη Αρκαδίας κατά τις τελευταίες δεκαετίες σύμφωνα με την απογραφή του πληθυσμού είναι η εξής:

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Ντάνιελ Λάρσον

Ο **Ντάνιελ Λάρσον** (γεννήθηκε στις 25 Ιανουαρίου 1987) είναι Σουηδός ποδοσφαιριστής, ο οποίος αγωνίζεται ως δεξιός πλάγιος επιθετικός για τον Απόλλωνα Λεμεσού. Ο νεότερος αδερφός του είναι ο Σαμ Λάρσον παίκτης της Φέγενορντ.

Αγωνίστηκε με μεγάλη επιτυχία για 1 1/2 χρόνο στον Άρη Θεσσαλονίκης και σε 39 συμμετοχές σημείωσε 6 τέρματα.

## Συλλογική καριέρα

### ΜΚ Χέκεν
Ο Λάρσον ξεκίνησε την επαγγελματική του καριέρα το 2002 με τη Χέκεν στην Σούπερεταν, τη δεύτερη κατηγορία της Σουηδίας. Τα δώδεκα γκολ του στην τελευταία του σεζόν με την Χέκεν βοήθησαν το σύλλογο να προβιβαστεί στην Αλσβένσκαν. Το 2009, έφυγε από την Χέκεν και πήρε μεταγραφή στην Μάλμε ΦΦ. 

### Μάλμε
Σκόραρε το πρώτο του γκολ για τη Μάλμε στις 19 Απριλίου 2009, στον δεύτερο αγώνα εντός έδρας της σεζόν, έχοντας αντίπαλο την Τρέλεμποργκς ΦΦ. Για τη σεζόν 2009 ήταν ο κορυφαίος σκόρερ για την ομάδα του με 11 τέρματα, ενώ ήταν και ο τρίτος καλύτερος σκόρερ του πρωταθλήματος. Στην Αλσβένσκαν 2010 (πρώτη κατηγορία Σουηδίας) ο Λάρσον ήταν ένας από τους σημαντικότερους παίκτες της πρωταθλήτριας Μάλμε ΦΦ. Για άλλη μια φορά σκόραρε 10 γκολ και βοήθησε σε άλλα 10.

Ο Λάρσον σκόραρε το γκολ της ομάδας του στο πρώτο παιχνίδι του τρίτου προκριματικού γύρου στο Τσάμπιονς Λιγκ 2011-12 όπου η ομάδα του κέρδισε τους Ρέντζερς Γλασκώβης στο στάδιο Άιμπροξ. Ήταν ο πρώτος σκόρερ στην σεζόν 2011 για τη Μάλμε, με 6 γκολ και 9 ασίστ, ενώ στη σεζόν 2012 είχε μόνο 4 γκολ σε 30 αγώνες. Στις 7 Νοεμβρίου 2012, ανακοινώθηκε ότι ο Λάρσον θα κάνει ελεύθερη μεταγραφή στην Ρεάλ Βαγιαδολίδ,  όταν το συμβόλαιο του με την Μάλμε θα έληγε την 1η Ιανουαρίου 2013.

### Βαγιαδολίδ
Στην Ρεάλ Βαγιαδολίδ αγωνίστηκε το 2013-2014, κάνοντας 46 εμφανίσεις και σκοράροντας 3 γκολ. 

## Διακρίσεις

### Σουηδία

* Αλσβένσκαν: 2010 (Μάλμε ΦΦ)

### Τουρκία

* Κύπελλο Τουρκίας: 2017-18 (Ακχισάρσπορ)

## Παραπομπές


Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ακχισάρ Μπελεντίγιεσπορ
Κατηγορία:Ποδοσφαιριστές Γκαζιάντεπσπορ
Κατηγορία:Ποδοσφαιριστές Έσμπιεργκ ΦΒ
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Μάλμε ΦΦ
Κατηγορία:Ποδοσφαιριστές ΜΚ Χέκεν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Σούπερεταν
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Εθνικής Σουηδίας
Κατηγορία:Σουηδοί ποδοσφαιριστές
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Τουρκία
Όθων Γ΄ της Σουηβίας

Ο **Όθων Γ΄** ο *Λευκός* ( από τον Οίκο του Σβάινφουρτ, ήταν δούκας της Σουηβίας (1048-1057) και μάργραβος τού Νόρντγκαου (1024-1031).

## Βιογραφία
Ήταν γιος τού Ερρίκου μαργράβου τού Σβάινφουρτ και της Γερβέργη του Γκλάιμπεργκ / Χέννεμπεργκ / Βέττεραου.

Έγινε ένας από τους πιο ισχυρούς πρίγκιπες της ανατολικής Φραγκονίας από κληρονομίες: απέκτησε εκτεταμένες γαίες στο Ράντεντσγκαου και στο Σβάινφουρτ. Το 1014 εμφανίζεται για πρώτη φορά ως κόμης τού Κάτω Άλτμυλ (ή Κέλσγκαου) και το 1024 κληρονόμησε τη μαρκιωνία (μαργραβάτο) τού πατέρα του. Το 1034 έγινε κόμης τού Κάτω Νάαμπ. Από τότε ως την τοποθέτησή του στη Σουηβία, έλαβε μέρος σε πολλές εκστρατείες τού βασιλιά της Γερμανίας στη Βοημία, την Ουγγαρία και την Πολωνία.

Στο Ουλμ τον Ιανουάριο τού 1048 ο Ερρίκος Γ΄ της Γερμανίας τον διόρισε δούκα της Σουηβίας, έπειτα από ένα σύντομο κενό που ακολούθησε το τέλος τού Όθωνα Β΄. Ήταν πιστός στον Ερρίκο Β΄. Αρχικά είχε αρραβωνιαστεί τη Ματίλντα, κόρη τού Μπολέσλαφ Α΄ της Πολωνίας, αλλά αυτό αναβλήθηκε για χάρη τού γάμο του με την Ιμίλα, κόρη τού Ούλρικ Μάνφρεντ Β΄ μαργράβου τού Τορίνο, ως μέρος των σχεδίων τού Ερρίκου Β΄ για την Ιταλία. Κατά τα άλλα έμεινε αδρανής. Απεβίωσε έπειτα από 9 έτη διακυβέρνησης και τάφηκε στο Σβάινφουρτ.

## Οικογένεια
Νυμφεύτηκε την Ιμίλα των Αρδουινιδών, κόρη τού Ούλρικ Μάνφρεντ Β΄ μαργράβου του Τορίνο, και είχε τέκνα:
* Μπέρτα ή Αλμπεράντα απεβ. 1103, παντρεύτηκε πρώτα τον Χέρμανν Β΄ κόμη τού Κάστι και έπειτα τον Φρειδερίκο κόμη τού Κάστι.
* Γκιζέλα, κληρονόμησε το Κούλμπαχ και το Πλάσσενμπουρκ. Παντρεύτηκε τον Άρνολντ Δ΄ κόμη του Άνντεχς.
** Μπέρτολντ Β΄ του Άντεχς.
* Γιούντιτ απεβ. 1104, παντρεύτηκε πρώτα τον Κορράδο Α΄ των Ετσονιδών δούκα της Βαυαρίας και έπειτα τον Μπότο κόμη τού Πόττενσταϊν.
* Αϊλίκα, ηγουμένη τού Νήντερμυνστερ.
* Βεατρίκη 1040-1140, κληρονόμησε το Σβάινφουρτ. Παντρεύτηκε τον Ερρίκο Β΄ κόμη τού Χίλντριτσχάουζεν & μάργραβο τού Νόρντγκαου.

## Παραπομπές


## Πηγές
* Reuter, Timothy. Germany in the Early Middle Ages 800–1056. New York: Longman, 1991.

Oθων Γ
Σοφοκλής Φυττής

Ο **Σοφοκλής Φυττής** είναι Ελληνοκύπριος πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένος με το ΔΗΚΟ την περίοδο 2001-2016.

## Βιογραφικά στοιχεία
Ο Σοφοκλής Φυττής γεννήθηκε στη Λάπηθο στις 31 Μαρτίου 1947. Ομιλεί, πέρα από την ελληνική, την αγγλική γλώσσα. Σπούδασε γεωπονία στο Αριστοτέλειο Πανεπιστήμιο Θεσσαλονίκης. Συνέχισε με μεταπτυχιακές σπουδές στη γεωργική και αγροτική ανάπτυξη στο Διεθνές Ινστιτούτο Κοινωνικών Σπουδών της Χάγης. Εργαζόταν ως γεωπόνος.

Είναι νυμφευμένος με τη Μαρία Στυλιανού και έχει δύο κόρες.

## Πολιτική διαδρομή
Διετέλεσε βοηθός γραμματέας του Παγκύπριου Συμβουλίου Ευημερίας (ΠΣΕ), μέλος της επαρχιακής Επιτροπής του ΔΗΚΟ Κερύνειας και μέλος της Κεντρικής Επιτροπής του ΔΗΚΟ.

Στις βουλευτικές εκλογές του 2001 εκλέχτηκε για πρώτη φορά βουλευτής στην Εκλογική περιφέρεια Κερύνειας με το ΔΗΚΟ για την Η΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο. Δεν διεκδίκησε επανεκλογή στις βουλευτικές εκλογές του 2016.

Ως βουλευτής, διετέλεσε κοσμήτορας της Βουλής, πρόεδρος της Κοινοβουλευτικής Επιτροπής για τα Ανθρώπινα Δικαιώματα, Πρόεδρος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, αντιπρόεδρος της Εκτελεστικής Επιτροπής του Κυπριακού Κλάδου του Κοινοπολιτειακού Κοινοβουλευτικού Συνδέσμου και μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Περιβάλλοντος και της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων. Επιπλέον, διετέλεσε μέλος της αντιπροσωπίας της Βουλής στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη και της αντιπροσωπίας της Βουλής στον Κοινοπολιτειακό Κοινοβουλευτικό Σύνδεσμο.

## Παραπομπές


## Πηγές
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Κερύνειας
Κατηγορία:Κύπριοι γεωπόνοι
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Συγχρονισμένη κολύμβηση στο Παγκόσμιο Πρωτάθλημα Υγρού Στίβου 2019

Η **[[συγχρονισμένη κολύμβηση]]** στο **[[Παγκόσμιο Πρωτάθλημα Υγρού Στίβου 2019]]** πραγματοποιείται από τις 12 έως τις 20 Ιουλίου. Συμμετέχουν 384 αθλητές από 47 χώρες.

## Πίνακας μεταλλίων

## Σύνοψη μεταλλίων

## Παραπομπές


## Εξωτερικοί σύνδεσμοι

* 


Συγχρονισμένη κολύμβηση
Γεώργιος Τάσου

Ο **Γεώργιος Τάσου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ την περίοδο 2001-2016.

## Βιογραφικά στοιχεία
Ο Γεώργιος Τάσου γεννήθηκε στην Ξυλοφάγου την 1 Οκτωβρίου 1953. Ομιλεί, πέρα από την ελληνική, την αγγλική γλώσσα. Απέκτησε πτυχίο εργοδηγού-σχεδιαστή των Σχολών Αθηναϊκού Τεχνολογικού Ομίλου και πτυχίο Σχολών Τεχνολογικής Αναπτύξεως Αθηνών - Κλάδος Δομικών Έργων. Επιπρόσθετα, παρακολούθησε μαθήματα πολιτικών επιστημών στο Πάντειο Πανεπιστήμιο. Εργαζόταν ως εργοδηγός-σχεδιαστής.

## Πολιτική διαδρομή
Την περίοδο 1976-1989 διετέλεσε πρόεδρος της Παναγροτικής Ένωσης Κύπρου (ΠΕΚ). Την περίοδο 1978-1988 ήταν πρόεδρος της τοπικής επιτροπής ΔΗΣΥ Ξυλοφάγου. Την περίοδο 1989-1995 ήταν μέλος του διοικητικού συμβουλίου της Επαρχιακής και Συμβουλευτικής Επιτροπής Διαχείρισης Τουρκοκυπριακών Περιουσιών Λάρνακας και την περίοδο 1992-1998 ήταν μέλος του διοικητικού συμβουλίου του Συμβουλίου Εμπορίας Κυπριακών Πατατών. Ακόμη, ήταν μέλος του Συνδέσμου Καταπολέμησης Ναρκωτικών Λάρνακας.

Το 2003 διετέλεσε παρατηρητής της Βουλής των Αντιπροσώπων στο Ευρωπαϊκό Κοινοβούλιο. Συμμετείχε στην Πολιτική Ομάδα του Ευρωπαϊκού Λαϊκού Κόμματος. 

Διετέλεσε επίτροπος Γεωργίας και Φυσικών Πόρων του ΔΗΣΥ και συντονιστής του ΔΗΣΥ για θέματα γεωργίας στη Βουλή, επαρχιακός γραμματέας του Παναγροτικού Συνδέσμου Λάρνακας, μέλος της Aγροτικής Eπιτροπής, του Aνωτάτου Συμβουλίου του Παναγροτικού Συνδέσμου και όλων των συλλογικών του οργάνων, μέλος της Επαρχιακής Εκτελεστικής Γραμματείας και του Eπαρχιακού Συμβουλίου του ΔHΣY Λάρνακας και μέλος του Aνωτάτου Συμβουλίου και του Πολιτικού Γραφείου του ΔΗΣΥ.

Στις βουλευτικές εκλογές του 2001 εκλέχτηκε για πρώτη φορά βουλευτής στην Εκλογική Περιφέρεια Λάρνακας με τον ΔΗΣΥ για την Η΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.

Ως βουλευτής, διετέλεσε πρόεδρος της Κοινοβουλευτικής Επιτροπής Εξωτερικών και Ευρωπαϊκών Υποθέσεων, πρόεδρος και αντιπρόεδρος της Κοινοβουλευτικής Επιτροπής Παιδείας και Πολιτισμού, μέλος της Κοινοβουλευτικής Επιτροπής Γεωργίας και Φυσικών Πόρων, μέλος της αντιπροσωπίας της Βουλής στον Κοινοπολιτειακό Κοινοβουλευτικό Σύνδεσμο και αρχηγός της αντιπροσωπίας της Βουλής στο Σύνδεσμο Ασιατικών Κοινοβουλίων για την Ειρήνη.

## Παραπομπές

## Πηγές
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λάρνακας
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Μπέρτχολντ Α΄ της Σουηβίας

Ο **Μπέρτολντ Α΄** (, π. 1060 - 18 Μαΐου 1090) από τον Οίκο του Ράινφελντεν έγινε δούκας της Σουηβίας (1079-1090).

## Βιογραφία
Ήταν ο μεγαλύτερος γιος του Ροδόλφου, δούκα της Σουηβίας και διεκδικητή βασιλιά της Γερμανίας (1077-79) σε αντιπαράθεση με τον Ερρίκο Δ΄ της Γερμανίας.

Η ταυτότητα της μητέρας του αμφισβητείται: είναι η πρώτη σύζυγος του πατέρα του, η Ματθίλδη των Σαλίων, αδελφή του Ερρίκου Δ΄, ή η δεύτερη σύζυγος του πατέρα του, η Αδελαΐδα της Σαβοΐας. Στη δεύτερη περίπτωση ο Μπέρτολντ Α΄ θα γεννήθηκε περίπου μετά το 1062. Μερικοί θεωρούν ότι γεννήθηκε από μια άλλη άγνωστη σύζυγο του Ροδόλφου.

Έπειτα από το τέλος της Αδελαΐδας της Σαβοΐας το 1079, ο Ροδόλφος χρειαζόταν έναν νέο επόπτη της νοτιογερμανικής αντίστασης, μια και ο ίδιος είχε εμπλακεί στη Σαξονία και είχε αποκοπεί από τους συμμάχους του στη Σουηβία. Έτσι ο Ροδόλφος έκανε τον γιο του Μπέρτολντ Α΄, δούκα της Σουηβίας. Ταυτόχρονα ο Ερρίκος Δ΄ τοποθέτησε τον Φρειδερίκο Α΄ των Χοενστάουφεν, δούκα της Σουηβίας, ο οποίος είχε γαίες που οι θέσεις τους ήταν στρατηγικές και του έδιναν πλεονέκτημα.

Σε όλη τη διάρκεια του εμφύλιου πολέμου εναντίον του Ερρίκου Δ΄, η Σουηβία περιέπεσε σε χάος. Το 1084 ο Μπέρτολντ Α΄ πολιορκήθηκε από τους υποστηρικτές του Ερρίκου Δ΄. Αν και είχε μεγαλύτερη δύναμη στήριξης, αυτή ήταν κατώτερης αξίας. Τελικά άφησε τη διένεξη στον επ' αδελφή γαμπρό του Μπέρτολντ Β΄ του Τσέρινγκεν και στον Γουέλφο Α΄, δούκα της Βαυαρίας. Τότε, το 1090, ο Μπέρτολντ Α΄ απεβίωσε χωρίς απογόνους και τάφηκε στη μονή του Σαιν Μπλαιζ. Στη Σουηβία τον διαδέχθηκε με τον τίτλο του δούκα ο Μπέρτολντ Β΄ ως σύζυγος της Αγνής, αδελφής του Μπέρτολντ Α΄.

## Πηγές
* Otto Herding (1955), "Berthold von Rheinfelden", Neue Deutsche Biographie (NDB) (in German), 2, Berlin: Duncker & Humblot, pp.&nbsp;157–158; (full text online)
* G. Wunder, 'Beiträge zur Genealogie schwäbischer Herzogshäuser,' Zeitschrift für Württembergische Landesgeschichte 31 (1972), pp.&nbsp;11–15
* A. Zettler, Geschichte des Herzogtums Schwaben (Stuttgart, 2003)

Κατηγορία:Δούκες της Σουηβίας
Κατάδυση από μεγάλο ύψος στο Παγκόσμιο Πρωτάθλημα Υγρού Στίβου 2019

Η **[[Καταδύσεις|Κατάδυση]] από μεγάλο ύψος** στο **[[Παγκόσμιο Πρωτάθλημα Υγρού Στίβου 2019]]** πραγματοποιήθηκε από τις 22 έως τις 24 Ιουλίου 2019.

## Πρόγραμμα
Δύο αγωνίσματα διοργανώθηκαν.

*Όλες οι ώρες είναι τοπικές ([[UTC+09:00|UTC+9]]).*

## Πίνακας μεταλλίων

## Σύνοψη μεταλλίων

## Παραπομπές


## Εξωτερικοί σύνδεσμοι

* 


Κατάδυση από μεγάλο ύψος